
                                                                                      PATVIRTINTA

                                                                                      Šakių rajono savivaldybės administracijos 

                                                                                      direktoriaus 2015 m. spalio 2 d. 

                                                                                      įsakymu Nr. AT-992
BENDROJO SKYRIAUS VEDĖJO PAREIGYBĖS APRAŠYMAS

I. PAREIGYBĖS CHARAKTERISTIKA


1. Bendrojo skyriaus vedėjo pareigybė yra karjeros valstybės tarnautojo.


2. Lygis − A.


3. Kategorija –  12.

                                                                  II. PASKIRTIS


4. Vedėjo pareigybė reikalinga organizuoti skyriaus darbą, įgyvendinant skyriui pavestų uždavinių ir funkcijų vykdymą, 

                                                            III. VEIKLOS SRITIS


5. Šias pareigas einantis valstybės tarnautojas vykdo funkcijas bendroje veiklos srityje − dokumentų valdymo, personalo organizavimo, viešųjų pirkimų organizavimo, ūkinio materialinio aptarnavimo.

                        IV. SPECIALIEJI REIKALAVIMAI ŠIAS PAREIGAS EINANČIAM

                                              VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos reikalavimus:

                    
6.1. turėti aukštąjį universitetinį arba jam prilygintą išsilavinimą;  


6.2. būti susipažinusiam su Lietuvos Respublikos Konstitucija, dokumentų ir archyvų įstatymu, teisės aktais, reglamentuojančiais vietos savivaldą, valstybės tarnybą, viešąjį administravimą, viešuosius pirkimus, valstybės ir tarnybos paslaptis, dokumentų rengimo, tvarkymo ir apskaitos, teisės aktų rengimo taisyklėmis;


6.3. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;


6.4. sugebėti planuoti ir organizuoti savo veiklą, mokėti valdyti, kaupti, sisteminti, analizuoti, apibendrinti informaciją ir rengti išvadas;


6.5. mokėti valstybinę kalbą,  sklandžiai dėstyti mintis raštu ir žodžiu.


6.6. Atitikti teisės aktuose nustatytus reikalavimus būtinus išduodant leidimą dirbti ar susipažinti su įslaptinta informacija, žymima slapumo žyma „Slaptai“.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Koordinuoja skyriaus  valstybės tarnautojų ir darbuotojų, dirbančių pagal darbo sutartis, veiklą, analizuoja skyriaus darbuotojų darbų apimtis bei pokyčius, rūpinasi darbuotojų kvalifikacijos kėlimu bei atitikimu einamoms pareigoms, siekiant užtikrinti tinkamą skyriui priskirtų funkcijų vykdymą.
                    
8. Rengia skyriaus kompetencijai priskirtais klausimais tarybos sprendimų, mero potvarkių, administracijos direktoriaus įsakymų, raštų, pažymų ir kitų dokumentų projektus.


9. Tvirtina savivaldybės sudarytų  ar gautų dokumentų kopijų, nuorašų ar  išrašų tikrumą.

                  
10. Dalyvauja tarybos sprendimais, mero potvarkiais, administracijos direktoriaus įsakymais sudarytų komisijų ar darbo grupių veikloje bei teikia išvadas savo kompetencijos ribose, kad būtų įgyvendinti komisijoms  bei darbo grupėms suformuluoti uždaviniai.

                   
11. Pagal savo kompetenciją kontroliuoja dokumentų valdymo būklę, teikia metodinę pagalbą, organizuoja seminarus dokumentų rengimo, bylų formavimo klausimais.

                     12. Organizuoja Dokumentų  ekspertų komisijos darbą.

                     13. Pagal Dokumentų tvarkymo ir apskaitos taisyklių reikalavimus rengia administracijos dokumentacijos planus, dokumentacijos planų  papildymų sąrašus,  registrų sąrašus ir nustatyta  tvarka juos derina.

                     14. Organizuoja įstaigų ir  įmonių, neperduodančių dokumentų į valstybės archyvus, dokumentacijos planų ir registrų sąrašų derinimą.

        
15. Palaiko ryšius su atitinkamomis valstybinėmis archyvų įstaigomis ir dalyvauja jų pasitarimuose, susijusiuose su  dokumentų valdymo gerinimu ir tobulinimu.


16. Organizuoja interesantų priėmimą savivaldybėje ir administracinių paslaugų teikimą gyventojams,  siekiant savivaldybės veiklos efektyvumo.

17. Pagal kompetenciją nagrinėja įstaigų, įmonių, organizacijų, gyventojų prašymus bei skundus, ruošia atsakymus į juos teisės aktų nustatyta tvarka ir terminais.


18.  Pagal savo kompetenciją teikia administracijos direktoriui siūlymus dėl tarnybos ar darbo organizavimo tobulinimo, atsižvelgiant į teisės aktuose administracijai numatytus uždavinius.

         
19. Rengia skyriaus valstybės tarnautojų ir darbuotojų, dirbančių pagal darbo sutartis,  pareigybių aprašymus. 

         
20. Administruoja Elektroninę draudėjų aptarnavimo sistemą.

21. Administruoja Elektroninio archyvo informacinę sistemą.
    
22. Teikia skyriaus veiklos ataskaitas savivaldybės tarybos, mero, administracijos direktoriaus reikalavimu.

                
23. Saugo savivaldybės mero,  skyriaus antspaudus ir atsako už antspaudų naudojimą.


24. Vykdo kitus nenuolatinio pobūdžio pavedimus bei nurodymus administracijos veiklos strateginių tikslų įgyvendinimui.


25. Turi teisę dirbti ar susipažinti su įslaptinta informacija, žymima slaptumo žyma „Slaptai“, „Konfidencialiai“.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


26. Šias pareigas einantis valstybės tarnautojas tiesiogiai pavaldus savivaldybės administracijos direktoriui.
__________________________________________
